**Ró Ophiuchi**|  |
| Pozorovacie dátaEpocha 2000,0 |
| **Súhvezdie** | Hadonos |
| **Rektascenzia** | 16h 26m 03s |
| **Deklinácia** | -23° 28′ 08″Súradnice: Hviezdna mapa 16h 26m 03s; -23° 28′ 08″ |
| **Zdanlivá magnitúda (V)** | +4,57 |
| Spektrálne charakteristiky |
| **Spektrálny typ** | B2V |
| **U-B farebný index** | U-B farba |
| **B-V farebný index** | B-V farba |
| **R-I farebný index** | - |
| **Typ premennosti** | *Neznámy* |
| Orbitálne charakteristiky spoločníka |
| **Spoločník** | SAO 184383, SAO 184377 |
| **Perióda (P)** |  ? rokov |
| **Veľká polos (a)** |  ?" |
| **Excentricita (e)** |  ? |
| **Uhol sklonu dráhy (i)** |  ?° |
| **Výstupný uzol (Ω)** |  ?° |
| **Periastrón epocha (T)** |  |
| Iné označenia |
|  SAO 184381, GSC 6794:549, HIP 80473, PPM 265516, HD 147933, P-23 6369  |

**Ró Ophiuchi** (Rho Ophiuchi / Rho Oph) je hviezda v súhvezdí Hadonos. Nachádza sa na západnom okraji súhvezdia pod Antarom zo Škorpióna a je známa najmä vďaka masívnemu plynoprachovému komplexu v jej okolí s názvom *komplex Ró Ophiuchi*. 

Ró Ophiuchi je to štvorhviezda vzdialená od Zeme približne 750 ly, ktorá je vhodným objektom aj pre malé ďalekohľady. Tesne pri najjasnejšej zložke (5,2 mag) je o málo slabší sprievodca (5,9 mag) a po oboch stranách tohto tesného páru sú slabšie zložky 7,1 a 6,6 magnitúd.

Komplex Ró Ophiuchi
-------------------

Zároveň sa ako Ró Ophiuchi označuje aj mohutný komplex medzihviezdnej hmoty rozprestierajúci sa od hviezdy Ró Ophiuchi až k hviezde Antares. Tento prachoplynový komplex označovaný aj ako IC 4604, prípadne ako komplex hmlovín IC 4603 – IC 4604, je jedna z najfarebnejších oblastí na oblohe a zároveň obľúbený objekt pre astrofotografov. Je to najbližšia oblasť búrlivého zrodu hviezd. Jeho vzdialenosť je iba 500 ly, čiže leží bližšie ako hviezda Ró Ophiuchi. Pre porovnanie, najznámejšia takáto hmlovina, Veľká hmlovina v Orióne viditeľná aj voľným okom je vzdialená až 1 500 ly. 

Sýtočervená farba hmloviny pochádza z bombardovania plynu ultrafialovým žiarením mladých hviezd, zatiaľ čo modrú farbu spôsobuje rozptyl svetelných lúčov na prachových časticiach. Komplex Ró Ophiuchi je teda zároveň emisnou aj reflexnou hmlovinou. Mohutná tvorba hviezd je skrytá za tmavým molekulárnym mrakom. Niektoré časti komplexu sú preto tmavé, akoby bez hviezd. Avšak na infračervenej snímke z družice IRAS sa takéto oblasti javia ako negatív, lebo intenzívne žiaria. Prach oblaku síce zatieňuje svetlo, ale sám vyžaruje infračervené žiarenie. Zatiaľčo svetlo je prachom pohlcované, infračervené a rádiové vlny ním prechádzajú a dovoľujú tak nahliadnuť dovnútra rozsiahleho mraku. Medzi infračervenými prahviezdami zahalenými v prachových oblakoch sa podarilo objaviť najmladšiu hviezdu vôbec, ktorej vek je „iba" 10 000 rokov. 

Okolo Ró Ophiuchi sa taktiež zistilo v infračervenom žiarení 12 mikrometrov difúzne halo.

Galéria
-------

* Časť komplexu s hviezdou Antares (vpravo)Časť komplexu s hviezdou Antares (vpravo)
* Mladé hviezdy v hmlovinovom komplexe Ró Ophiuchi. Snímku v nepravých farbách urobil Spitzerov vesmírny ďalekohľad.Mladé hviezdy v hmlovinovom komplexe Ró Ophiuchi. Snímku v nepravých farbách urobil Spitzerov vesmírny ďalekohľad.
* Reflexné a tmavé časti hmlovinového komplexuReflexné a tmavé časti hmlovinového komplexu
* Celý hviezdotvorný komplex. V spodnej časti snímky sa nachádza jeho časť s názvom Modrá konská hlava.Celý hviezdotvorný komplex. V spodnej časti snímky sa nachádza jeho časť s názvom *Modrá konská hlava*.

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Hadonos, s. 230 – 231.

Externé odkazy
--------------


|  |  |
| --- | --- |
| Portal | Astronomický portálHviezdny portál |

* Článok o hviezde Ró Ophiuchi v angličtine